Ծաղկաձոր համայնքի հարգելի՛ բնակիչներ, սիրելի՛ հայրենակիցներ և արցախահայեր,

Շուտով միասին կդիմավորենք 2025 թվականը: Ամփոփելով անցնող 2024թվականը նախ և առաջ ՝ հաստատուն վստահությամբ, նշենք, որ անպայման ամրապնդելու և ավելացնելու ենք բոլոր ձեռքբերումները, որ ունեցել ենք 2024թվականի ընթացքում:

Ծաղկաձոր համայնքի հարգելի՛ բնակիչներ,

Անցնող տարում միասին լուծել ենք համայնքում առկա բազում խնդիրներ։ Որդեգրած նույն սկզբունքով, և էլ ավելի եռանդուն, հաջորդ տարում շարունակելու ենք բարեկարգել ու զարգացնել համայնքը՝ բոլոր բնակավայրերով։ Կառավարություն-համայնք-բնակիչ ակտիվ համագործակցությամբ նոր շունչ է առնում մեր սիրելի Ծաղկաձոր համայնքը՝ դառնալով առավել գեղեցիկ, ներկայանալի ու հարմարավետ:

Սիրելի՛ հայրենակիցներ,

Ամանորն այն տոնն է, երբ շատերն անկեղծորեն հավատում են հրաշքի և վստահ են, որ այն կարո՛ղ է իրականանալ: Թերևս այդպես էլ կա, քանզի այս օրերին ասվող յուրաքանչյուր բարեմաղթանքի մեջ անսահման բարություն և անկեղծություն կա: Միանալով բոլոր ասված բարեմաղթանքներին՝ անսպառ սեր ու ջերմություն եմ մաղթում բոլորիս ընտանիքներին:

Առանձնակի ջերմությամբ շնորհավորում եմ մարտական հերթապահության մեջ գտնվող մեր հերոս զինվորներին, սպաներին և գեներալներին, ովքեր հերոսական ջանքեր են գործադրում մեր երկրի խաղաղության և անվտանգության հարցում՝ մաղթում եմ քաջառողջություն, խաղաղ, զգոն ու անվտանգ ծառայություն:

Իմ հարգանքն ու խոնարհումն եմ հայտնում մեր հերոս տղաների հիշատակին։ Թող գալիք տարում ձեր արյամբ սրբագործված մեր հայրենիքում խաղաղություն ու կայունություն տիրի։

Թո՛ղ Նոր տարին միայն բարօրություն և խաղաղություն բերի մեր Հայրենիքին ու մեր ընտանիքներին։

Աստված պահապան մեր երկրին և մեր ողջ ժողովրդին։

🎇ՇՆՈՐՀԱՎՈՐ ԱՄԱՆՈՐ ԵՎ ՍՈՒՐԲ ԾՆՈՒՆԴ